b'\n_START_ARTICLE_\nJohan Gottschalk Wallerius\n_START_SECTION_\nBiogrfie\n_START_PARAGRAPH_\nWallerius s-a n\xc4\x83scut \xc3\xaen Stora Mell\xc3\xb6sa, N\xc3\xa4rke, \xc3\xaen 1709 ca fiu al luii Erik Nilsson Wallerius \xc8\x99i al lui Elisabeth Tran\xc3\xa6a. A fost fratele mai mic al fizicianului, filozofului \xc8\x99i teologului Nils Wallerius. _NEWLINE_Johan Gottschalk a intrat la Universitatea din Uppsala \xc3\xaen 1725 \xc8\x99i a absolvit studiile de matematic\xc4\x83, fizic\xc4\x83 \xc8\x99i medicin\xc4\x83 \xc3\xaen 1731. \xc8\x98i-a continuat studiile la Universitatea Lund, unde \xc8\x99i-a luat diploma de doctor \xc3\xaen medicin\xc4\x83 \xc3\xaen 1735. Dup\xc4\x83 aceasta a revenit la Uppsala, unde a deschis un curs \xc3\xaen chimie \xc3\xaen propriul laborator. Acest curs le-a permis studen\xc8\x9bilor la farmacie \xc8\x99i chimie s\xc4\x83 asiste la demonstra\xc8\x9bii \xc8\x99i s\xc4\x83 se exerseze experimente. Popularitatea acestui curs l-a propulsat pe Wallerius ca profesor secundar de medicin\xc4\x83 la Universitatea Uppsala \xc3\xaen 1741, apoi ca primul titular al unei noi catedre de chimie, medicin\xc4\x83 \xc8\x99i farmacie \xc3\xaen 1750. \xc3\x8en acela\xc8\x99i an, Wallerius a fost ales membru al Academiei Regale Suedeze de \xc8\x98tiin\xc8\x9be. S-a retras din catedra de chimie \xc3\xaen 1767, fiind succedat de studentul s\xc4\x83u, Torbern Bergman. _NEWLINE_Wallerius este considerat fondatorul agrichimiei, \xc3\xaen principal datorit\xc4\x83 operei sale larg r\xc4\x83sp\xc3\xa2ndite Agriculturae fundamenta chemica (1761, publicat\xc4\x83 \xc3\xaen suedez\xc4\x83 \xc3\xaen acela\xc8\x99i an cu \xc3\x85kerbrukets chemiska grunder \xc8\x99i tradus\xc4\x83 ulterior \xc3\xaen multe alte limbi). A publicat multe alte studii pe subiecte chimice, mineralogice \xc8\x99i geologice \xc8\x99i a folosit propria ferm\xc4\x83 Hagelstena din Alsike (la sud de Uppsala) ca domeniu experimental. \xc8\x98i-a petrecut anii de pensie (pensionare timpurie cauzat\xc4\x83 de s\xc4\x83n\xc4\x83tatea precar\xc4\x83) aplic\xc3\xa2nd principiile chimiei ca modalitate de a \xc3\xaembun\xc4\x83t\xc4\x83\xc8\x9bi agricultura \xc3\xaen propria ferm\xc4\x83 \xc8\x99i a publicat c\xc3\xa2teva dintre descoperirile sale \xc3\xaen R\xc3\xb6n, r\xc3\xb6rande landtbruket. Om svenska \xc3\xa5kerjordartenas egenskaper och skiljemerken samt deras f\xc3\xb6rb\xc3\xa4ttring genom tienlig jordblanning, care a primit premiul Academiei Regale Suedeze de \xc8\x98tiin\xc8\x9be. _NEWLINE_Prima cl\xc4\x83dire independent\xc4\x83 a unui laborator chimic din Uppsala, \xc3\xaenc\xc4\x83existent\xc4\x83 la adresa V\xc3\xa4stra \xc3\x85gatan 24, l\xc3\xa2ng\xc4\x83 River Fyris, a fost \xc3\xaenfiin\xc8\x9bat\xc4\x83 \xc3\xaen timpul profesoratului s\xc4\x83u.  _NEWLINE_Abrevierea standard a autorului Wallerius este utilizat\xc4\x83 pentru a indica acest\xc4\x83 persoan\xc4\x83 drept autor atunci c\xc3\xa2nd este citat\xc4\x83 o denumire botanic\xc4\x83. Asteroidul 79410 Wallerius \xc3\xaei poart\xc4\x83 numele.'